**Jakabos Emese** vagyok, szülésznőként dolgozom a Pécsi Szülészeti Klinikán. Segítek a szülő nőknek a vajúdás ideje alatt. Kellő türelemmel, empátiával és alázattal állok minden szülőágy mellé, de gyakorolnom kell a határozottságot is a szülés utolsó perceiben. 13 éve dolgozom a klinikán, mindig azon fáradoztam, hogy a legjobb szaktudásommal segítsem a pácienseinket, kollégákat abban a beosztásban, ahol éppen szolgálatot teljesítettem. Mindig igyekeztem a legjobban megfelelni a rám osztott feladatnak.

Szakmám pozitívumai mellet szeretnék a közösségi életben részt venni, és a társadalmi tevékenységekben is segíteni, a klinikai polgároknak. Hiszem, hogy a közös célok elérésében a közösségi összefogás elengedhetetlen.